భండారు శ్రీనివాస రావు – వార్తా వ్యాఖ్య: ఆంధ్రపత్రిక కధ
ఆంధ్రపత్రిక కధ అంటే ఓ మనసున్న మనిషి కధ. ఆయనే రాధాకృష్ణ.
కాశీనాధుని నాగేశ్వరరావు పంతులు గారు స్థాపించిన ఆంద్రపత్రిక దినపత్రిక తొలిరోజుల్లో బొంబాయి నుంచి ఆ తరువాత మద్రాసు నుంచి మొదలయి తదుపరి విజయవాడ నుంచి, హైదరాబాదు నుంచి ప్రచురణ సాగించింది. నాగేశ్వరరావు పంతులు గారి అల్లుడు శివలెంక శంభుప్రసాద్ ఆధ్వర్యంలో ఒక వెలుగు వెలిగిన ఆంధ్రపత్రిక చివరకు ఆయన కుమారుడు శివలెంక రాధాకృష్ణ చేతిలో కొన్నేళ్ళు నడిచి ఆగిపోయింది.
హైదరాబాదులో బషీర్ బాగ్ లో ఒక పెద్ద భవనంలో ఆంధ్రపత్రిక కార్యాలయం వుండేది. రాజగోపాల రావు గారు, ముక్కు శర్మ గారు, సుందరం, పాశం యాదగిరి, వేణుగోపాల్, విద్యారణ్య మొదలయిన వాళ్ళు బ్యూరోలో పనిచేసేవాళ్ళు. ఆ రోజుల్లో ఆంధ్రపత్రిక ఈవెనింగ్ ఎడిషన్ కు మంచి గిరాకీ వుండేది. పత్రికారంగంలో ఎదురయిన పోటీ తట్టుకోలేక అది మూతపడే సందర్భం వచ్చింది.
విషయం తెలుసుకున్న అప్పటి ముఖ్యమంత్రి అంజయ్య గారు పత్రికకు ఏదో సాయం చేయాలని సంకల్పించుకుని నామ మాత్రపు ధరకు ఆ భవనాన్ని వాళ్ళకే విక్రయించేలా ఏర్పాటు చేయమని తన కార్యదర్శి రాఘవేంద్ర రావు గారిని కోరారు. విషయం దాదాపు ఓ కొలిక్కి వస్తున్న తరుణంలో రాధాకృష్ణ గారు ఇలా అన్నారు.
'చిన్న పిల్లలకు మిఠాయిలు చూడగానే వాటినన్నిటినీ తినాలని అనిపిస్తుంది. అవన్నీ తెచ్చుకుని ప్లేట్లో పెట్టుకుంటారు. ఒకటి రెండు తినగానే నిద్ర వస్తుంది. ప్లేట్లో మిఠాయిలు అలాగే వుంటాయి. మనుషులమూ అంతే. ఎన్నెన్నో ఆస్తులు కూడబెట్టి అనుభవించాలని అనుకుంటాం. నానా అవస్థలు పడి ఆస్తులు పోగేస్తాం. ఏం లాభం! అనుభవించే వ్యవధానం లేక శాశ్వత నిద్రలోకి జారుకుంటాం'
bhandaaru srinivasa raavu – varta vyaakhya: aandhrapatrika kadha
aandhrapatrika kadha ante oo manasunna manishi kadha. aayane radhakrishna.
kaasiinaadhuni nageshwararao pantulu gaaru sthaapinchina aandrapatrika dinapatrika tolirojullo bombai nunchi aa taruvaata madrasu nunchi modalayi tadupari vijayavada nunchi, haidaraabaadu nunchi prachurana saaginchindi. nageshwararao pantulu gaari alludu sivalenka sambhuprasad aadhvaryamlo oka velugu veligina aandhrapatrika chivaraku aayana kumarudu sivalenka radhakrishna chetilo konnellu nadichi aagipoyindi.
hyderabadulo bashir bag loo oka pedda bhavanamlo aandhrapatrika kaaryaalayam vundedi. rajagopala raavu gaaru, mukku sharma gaaru, sundaram, paasham yadagiri, venugopal, vidyaaranya modalayina vaallu beurolo panichesevallu. aa rojullo aandhrapatrika eevening edition ku manchi giraki vundedi. patrikaarangamlo edurayina poty tattukoleka adhi moothapade sandarbham vachindi.
vishayam telusukunna appati mukhyamantri anjayya gaaru patrikaku edho saayam cheyalani sankalpinchukuni naama maatrapu dharaku aa bhavanaanni vaallake vikrayinchela erpaatu cheyamani tana kaaryadarsi raghavendra raavu gaarini koraru. vishayam daadaapu oo kolikki vastunna tarunamlo radhakrishna gaaru ilaa annaru.
'chinna pillalaku mitaayilu chudagaane vaatinannitinii tinaalani anipistundi. avannee tecchukuni platelo pettukuntaaru. okati rendu tinagaane nidra vastundi. platelo mitaayilu alaage vuntaayi. manushulamuu anthe. ennenno aastulu koodabetti anubhavinchaalani anukuntam. nana avasthalu padi aastulu pogestam. yem laabham! anubhavinche vyavadhaanam leka saashwata nidraloki jarukuntam'